Dlamini-Zuma erken swakhede in die staatsdiens | Maroela Media
Dlamini-Zuma het geantwoord op 'n skriftelike parlementêre vraag van die ANC-LP Lesiba Meso oor hoe die probleem van agterstallige staatsrekeninge opgelos kan word in belang van diegene wat wag vir hulle geld.
Dlamini-Zuma het gesê dis veral gesondheidsdepartemente wie se kontantvloei veel te wense oorlaat, veral weens die groot hoeveelheid mediese eise wat uitbetaal moet word as gevolg van nalatigheid in staatshospitale.
Voorts hou departemente van gesondheid se begrotingstoenames nie tred met mediese inflasie nie, en lei oneffektiewe verkrygings- en aankoopbeleid tot 'n onvermoë om rekeninge betyds – dus dertig dae ná ontvangs, kragtens regeringsbeleid – te betaal.
Dlamini-Zuma het, openbarend genoeg, voortgegaan om wat sy as "algemene staatsdienstekortkominge" genoem het, vir die uitstaande rekeninge te blameer.
Hieronder tel, in die minister se woorde, "swak beheer, swak begrotingsbestuur en lakse toepassing van strafprosedures". Sy het nie laat blyk hoe dit gebeur dat die situasie geduld word en voortduur nie.
Dlamini-Zuma stel vier maatreëls in die vooruitsig om die situasie reg te stel.
Eerstens gaan die Staatsaanspreeklikheidswet verander word om korrupsie met spesifiek mediese eise strenger te hanteer.
Tweedens gaan administratiewe uitdagings soos die hantering van pasiënt-lêers en dokumentebestuur getakel word. Derdens word ondersoek ingestel na hoekom omkeerplanne nie werk nie.
Vierdens kom strenger dissiplinêre maatreëls teen amptenare wat nie rekeninge binne dertig dae vereffen nie.
Daadwerklike maatreëls sal ingestel moet word om korrupsie binne die Staatsdiens onder beheer te bring. 'n Goeie plek om te begin!
Dit kos nie veel om die probleem te skilder nie. Sê vir ons wat gaan jy daaraan doen! En asseblief, moet dit nie verwar met wat gedoen moet word nie. Hou op praat, en DOEN!
Geen hoop vir hulle
Daar is geen hoop vir die anc om iets te kan bereik nie, dis n klomp verloorders wat als waaraan hulle raak in rommel verander.
Hierdie is soos alles voor die deur van swak regering te lê naamlik die ANC. Dit sal nooit end kry!!!!
Is daar enige goed in die staatsdiens???? Wat het hulle gedoen om die MENSE va SA op te lig? Sweet blue nothing USELESS KLOMP GOED.